CELEX: 31982R2518
Language: el
Date: 1982-09-16 00:00:00
Title: Κανονισμός (EOK) αριθ. 2518/82 τής Επιτροπής τής 16ης Σεπτεμβρίου 1982 περί τροποποιήσεως τού κανονισμού (EOK) αριθ. 1598/77 περί τών λεπτομερειών εφαρμογής σχετικά μέ τή χορήγηση σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων

Avis juridique important

|

31982R2518

Κανονισμός (EOK) αριθ. 2518/82 τής Επιτροπής τής 16ης Σεπτεμβρίου 1982 περί τροποποιήσεως τού κανονισμού (EOK) αριθ. 1598/77 περί τών λεπτομερειών εφαρμογής σχετικά μέ τή χορήγηση σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων  

Επίσημη Εφημερίδα αριθ. L 268 της 17/09/1982 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 2518/82 ΤΗΣ ΕΠΙΤΡΟΠΗΣ  της 16ης Σεπτεμβρίου 1982  περί τροποποιήσεως του κανονισμού (ΕΟΚ) αριθ. 1598/77 περί των λεπτομερειών εφαρμογής σχετικά με τη χορήγηση σε μειωμένη τιμή γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 25,  τον κανονισμό (ΕΟΚ) αριθ. 1080/77 του Συμβουλίου της 17ης Μαΐου 1977 περί διαθέσεως, σε μειωμένη τιμή, γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων (3), όπως τροποποιήθηκε τελευταία από τον κανονισμό (ΕΟΚ) αριθ. 1188/82 (4), και ιδίως το άρθρο 4,  Εκτιμώντας:  ότι τα ποσά της κοινοτικής εισφοράς στη χρηματοδότηση των διαφόρων κατηγοριών γαλακτοκομικών προϊόντων, που χορηγούνται σε μαθητές, καθορίζονται στο άρθρο 4 παράγραφος 1 του κανονισμού (ΕΟΚ) αριθ. 1598/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1329/82 (6)· ότι, μετά την κτηθείσα πείρα, πρέπει να προβλεφθεί η εξαιρετική περίπτωση κατά την οποία το συνολικό ποσό των κοινοτικών και εθνικών εισφορών για ένα γαλακτοκομικό προϊόν που καταναλώθηκε σε σχολικό ίδρυμα υπερβαίνει την τιμή με την οποία θα είχε αγορασθεί ή πωληθεί αυτό το προϊόν αν δεν είχαν χορηγηθεί αυτές οι εισφορές· ότι στην περίπτωση αυτή οι εισφορές αυτές πρέπει να μειωθούν αναλογικά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 1598/77 προστίθεται η εξής παράγραφος 1α:  «1α. Κατά παρέκκλιση της παραγράφου 1, στην περίπτωση που οι οργανισμοί, αρχές ή ιδρύματα που ορίσθηκαν για να δεχθούν τις εισφορές που αναφέρονται στην παράγραφο 1 πωλούν ή αγοράζουν ένα προϊόν σε τιμή χαμηλότερη του συνολικού ποσού των κοινοτικών και εθνικών εισφορών, οι εισφορές αυτές μειώνονται αναλογικά κατά τρόπο που να εξασφαλίζει ότι δεν υπερβαίνουν την τιμή του σχετικού προϊόντος.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 131 της 26. 5. 1977, σ. 8.  (4) ΕΕ αριθ. L 140 της 20. 5. 1982, σ. 7.  (5) ΕΕ αριθ. L 177 της 16. 7. 1977, σ. 22.  (6) ΕΕ αριθ. L 150 της 28. 5. 1982, σ. 73.